## Zakon o državnoj reviziji (pročišćeni tekst)

### NN 49/2003 (27.3.2003.), Zakon o državnoj reviziji (pročišćeni tekst)

# ODBOR ZA ZAKONODAVSTVO HRVATSKOGA SABORA

627

Na
temelju članka 5. Zakona o izmjenama i dopunama Zakona o državnoj reviziji
(»Narodne novine«, br. 44/01.) Odbor za zakonodavstvo Hrvatskoga sabora na 106.
sjednici 14. ožujka 2003., utvrdio je pročišćeni tekst Zakona o državnoj
reviziji.

Pročišćeni tekst Zakona o državnoj reviziji obuhvaća
Zakon o državnoj reviziji (»Narodne novine«, br. 70/93.) te njegove izmjene i
dopune objavljene u »Narodnim novinama«, br. 48/95., 105/99., 36/01. i 44/01.)
u kojima je naznačeno vrijeme njihova stupanja na snagu.

Klasa: 470-03/00-01/02
Zagreb, 14. ožujka 2003.

Predsjednik
Odbora za zakonodavstvo
Hrvatskoga sabora
**Josip** **Leko****, dipl****. iur****.,** v. r.

## ZAKON

### O DRŽAVNOJ REVIZIJI (pročišćeni tekst)

I.
TEMELJNE ODREDBE

Članak
1.

(1)
Ovim se Zakonom uređuje revizija državnih izdataka, revizija financijskih
izvještaja i financijskih transakcija jedinica državnog sektora, jedinica
lokalne i područne (regionalne) samouprave, pravnih osoba koje se djelomice ili
u cijelosti financiraju iz proračuna, javnih poduzeća, društava i drugih
pravnih osoba u kojima Republika Hrvatska, odnosno jedinice lokalne i područne
(regionalne) samouprave imaju većinsko vlasništvo na dionicama, odnosno udjelima
te Hrvatske narodne banke.

(2) Ovim se Zakonom uređuje i revizija postupaka
pretvorbe i privatizacije u pravnim osobama koje su taj postupak provele na
temelju Zakona o pretvorbi društvenih poduzeća (»Narodne novine«, br. 19/91.,
83/92., 84/92., 94/93., 2/94., 9/95. i 21/96. – u daljnjem tekstu: Zakon o
pretvorbi), Zakona o privatizaciji (»Narodne novine«, br. 21/96., 71/97. i
16/98.), Zakona o društvenom kapitalu (»Službeni list SFRJ«, br. 84/89. i
46/90.) i posebnih zakona.

(3) Pod državnim izdacima, u smislu ovoga Zakona,
podrazumijevaju se svi tekući i kapitalni izdaci koji se financiraju iz
državnog proračuna ili odgovarajućih fondova na razini Republike te iz
proračuna na razini jedinica lokalne i područne (regionalne) samouprave.

(4) Pod jedinicama državnog sektora, u smislu ovoga
Zakona, podrazumijevaju se svi organi državne uprave na razini Republike
Hrvatske i na razinama jedinica lokalne i područne (regionalne) samouprave.

Članak 2.

(1) Revizija je, u smislu ovoga Zakona, ispitivanje
dokumenata, isprava, izvješća, sustava interne kontrole i interne revizije,
računovodstvenih i financijskih postupaka te drugih evidencija radi utvrđivanja
da li financijski izvještaji iskazuju istinit financijski položaj i rezultate
financijskih aktivnosti u skladu s prih­vaćenim računovodstvenim načelima i
računovodstvenim standardima.

(2) Revizija je i postupak ispitivanja financijskih
transakcija koje predstavljaju državne izdatke u smislu zakonskog korištenja
sredstava.

(3) Revizija obuhvaća i davanje ocjene o djelotvornosti
i ekonomičnosti obavljanja djelatnosti, te davanje ocjene o učinko­vitosti
ostvarenja ciljeva iz stanovita programa.

 (4) Revizija
pretvorbe i privatizacije je, u smislu ovoga Zakona ispitivanje dokumenata,
odluka, poslovnih knjiga, ugovora i akata na temelju kojih je obavljena
pretvorba i privatizacija, kao i druge dokumentacije potrebne radi utvrđivanja
je li u postupku pretvorbe i privatizacije došlo do povrede odredaba Zakona o
pretvorbi, Zakona o privatizaciji, Zakona o društvenom kapitalu ili posebnih
zakona.

Članak 3.

(1) Revizija se, u smislu članka 2. stavka 1. ovoga
Zakona, obvezno obavlja jednom godišnje za državni proračun, fondove na razini
Republike i proračune jedinica lokalne i područne (regionalne) samouprave.

(2) Revizija financijskih izvještaja jedinica
državnog sektora, jedinica lokalne i područne (regionalne) samouprave, javnih
poduzeća, društava i drugih pravnih osoba u kojima Republika Hrvatska, odnosno
jedinice lokalne i područne (regionalne) samouprave imaju većinsko vlasništvo
nad dionicama, odnosno udjelima obavlja se prema godišnjem programu Državnog
ureda za reviziju.

(3) Revizija se, u smislu članka 2. stavka 2. i 3.
ovoga Zakona obavlja prema potrebi.

(4)
Opseg obavljanja revizije utvrđuje se godišnjim programom Državnog ureda za
reviziju koji donosi Hrvatski sabor.

II.
OBAVLJANJE REVIZIJE

Članak
4.

(1)
Revizija se obavlja na način i prema postupcima utvrđenim revizijskim
standardima Međunarodne organizacije vrhovnih revizijskih institucija (INTOSAI).

(2)
Revizijski standardi iz stavka 1. ovoga članka na hrvat­skome jeziku objavljuju
se u »Narodnim novinama«.

(3)
Reviziju obavljaju ovlašteni državni revizori.

(4)
Ovlašteni državni revizor jest neovisna stručna osoba koja posjeduje certifikat
ovlaštenoga državnog revizora i ispunjava druge uvjete iz ovoga Zakona,
zaposlena u Državnom uredu za reviziju.

(5) Iznimno od stavka 3. ovoga članka, Državni ured
za reviziju može tijekom revizije, radi rješavanja specifičnih problema,
angažirati posebnog stručnjaka.

Članak 5.

Zakonski predstavnik pravne osobe kod koje se obavlja
revizija obvezan je ovlaštenom državnom revizoru staviti na raspolaganje
cjelokupnu potrebnu dokumentaciju, isprave, izvješća i drugu evidenciju te
pružiti druge informacije radi obavljanja revizije.

Članak 6.

Ovlašteni državni revizor ne smije obavljati
reviziju:

a) ako je član nadzornog odbora ili kojega drugog
organa pravne osobe gdje se obavlja revizija,

b) ako je sudjelovao u vođenju poslovnih knjiga ili
izradbi financijskih izvještaja pravne osobe kod koje se obavlja revizija,

c) ako je suprug(a), krvni srodnik u pravoj liniji do
četvrtoga stupnja srodstva, a u pobočnoj liniji do drugog stupnja srodstva,
staratelj, usvojitelj, usvojenik, hranitelj jednog od zakonskih pred­stavnika
pravne osobe ili članova nadzornog odbora.

Članak 7.

(1) Nakon završene revizije, ovlašteni državni
revizor sastav­lja i potpisuje izvješće revizora. Izvješće revizora sastavlja
se sukladno revizijskim standardima iz članka 4. stavka 1. ovoga Zakona.

(2) Izvješće revizora dostavlja se zakonskom
predstavniku pravne osobe gdje je obavljena revizija i nadležnom ministru i/ili
fondu.

(3) Na izvješće revizora zakonski predstavnik pravne
osobe gdje je obavljena revizija može staviti prigovor u roku od 8 dana. O
prigovoru odlučuje glavni državni revizor u roku od 30 dana.

Članak 8.

(1) Ovlašteni državni revizor mora ispunjavati ove
uvjete:

1. da je državljanin Republike Hrvatske,

2. da ima visoku stručnu spremu VII/I – diplomirani
ekonomist ili diplomirani pravnik,

3. da je položio ispit za ovlaštenoga državnog
revizora i stekao certifikat ovlaštenog revizora,

4. da nije osuđivan za kaznena djela iz oblasti
gospodarskog kriminala,

5. da je častan, pošten te da ispunjava uvjete
utvrđene kodeksom profesionalne etike.

(2)
Kodeks profesionalne etike treba biti u skladu s Kodeksom etike INTOSAI-a.

(3)
Kandidat za polaganje ispita za zvanje ovlaštenoga državnog revizora mora imati
najmanje tri godine radnog iskustva kao diplomirani ekonomist ili diplomirani
pravnik.

Članak 9.

(1)
Ispit za stjecanje zvanja ovlaštenoga državnog revizora polaže se prema
programu Državnog ureda za reviziju.

(2)
Ispit iz stavka 1. ovoga članka polaže se pred komisijom koju imenuje glavni
državni revizor. Osobi koja s uspjehom položi ispit glavni državni revizor
izdaje certifikat ovlaštenoga državnog revizora.

(3)
Kandidat za polaganje ispita za stjecanje zvanja ovlašte­noga državnog revizora
prije polaganja ispita treba imati položen opći dio državnoga stručnog ispita,
osim ako je oslobođen prema odredbama zakona koje se odnose na državne
službenike i namještenike.

III.
DRŽAVNI RED ZA REVIZIJU

Članak
10.

(1)
Radi obavljanja poslova utvrđenih ovim Zakonom, osniva se Državni red za
reviziju.

(2)
Državni ured za reviziju ima svojstvo pravne osobe.

(3) Državni ured za reviziju izravno je odgovoran
Hrvatskom saboru.

(4) Sjedište Državnog ureda za reviziju je u Zagrebu.

Članak 11.

(1) Državni ured za reviziju obavlja sljedeće
poslove:

1. planira i obavlja reviziju u opsegu predviđenom
člankom 2. stavkom 1. ovoga Zakona,

2. obavlja reviziju u opsegu predviđenom člankom 2.
stav­kom 2. i 3. ovoga Zakona prema godišnjem programu ili prema zahtjevu
Hrvatskoga sabora,

3. obavlja reviziju pretvorbe i privatizacije,

4. podnosi godišnje izvješće o obavljenim revizijama,
te o svome radu,

5. predlaže godišnji plan rada.

(2) Izvješće iz stavka 1. točke 4. ovoga članka
podnosi se Hrvatskom saboru najkasnije pet mjeseci nakon isteka roka za
sastavljanje godišnjih financijskih izvješća.

(3) Statut Državnog ureda za reviziju potvrđuje
Hrvatski sabor.

(4) Državni ured za reviziju obavlja i druge poslove
utvrđene statutom.

Članak 12.

(1) Državnim uredom za reviziju rukovodi glavni
državni revizor.

(2) Glavnoga državnoga revizora imenuje Hrvatski sabor
na vrijeme od 8 godina i po isteku toga vremena može biti ponovno imenovan na
istu dužnost.

(3) Sadašnjem glavnom državnom revizoru vrijeme na
koje je imenovan računa se od dana prvog imenovanja.

Članak 13.

Glavni državni revizor bit će razriješen dužnosti
prije isteka vremena na koje je imenovan:

– ako to sam zatraži,

– ako
uz svoj pristanak bude imenovan na drugu dužnost,

– ako trajno izgubi sposobnost obavljanja svoje
dužnosti i

– ako bude osuđen za kazneno djelo koje ga čini
nedostojnim za obavljanje dužnosti glavnoga državnog revizora.

Članak 14.

Glavni državni revizor po prestanku dužnosti ima
pravo na mirovinu prema propisima kojima je uređeno pravo na mirovinu
zastupnika u Hrvatskom saboru.

Članak 15.

Sredstva za rad Državnog ureda za reviziju osiguravaju
se u državnom proračunu.

IV.
KAZNENE ODREDBE

Članak 16.

(1) Novčanom kaznom u iznosu od 3.500,00 do 40.000,00
kuna kaznit će se za prekršaj jedinica državnog sektora ili druga pravna osoba:

1. ako ne stavi na raspolaganje ovlaštenom državnom
revizoru potrebnu dokumentaciju, isprave, izvješća i druge informacije radi
obavljanja revizije (članak 2. stavak 1.),

2. ako ne pruži ili pruži pogrešne informacije radi
obavljanja revizije financijskih transakcija (članak 2. stavak 2.),

3. ako ne pruži ili pruži pogrešne informacije radi
obavljanja revizije kojom se daje ocjena o djelotvornosti i ekonomičnosti
djelatnosti i/ili ocjena o učinkovitosti ostvarenja ciljeva (članak 2. stavak
3.),

4. ako ne stavi na raspolaganje potrebnu
dokumentaciju, ne pruži ili pruži pogrešne informacije radi obavljanja revizije
pretvorbe i privatizacije (članak 2. stavak 4.).

(2) Za radnje iz stavka 1. ovoga članka kaznit će se
i zakonski predstavnik, i to novčanom kaznom u iznosu od 1.500,00 do 3.500,00
kuna.

V.
PRIJELAZNE I ZAVRŠNE ODREDBE

Članak
17.

Devedesetog dana od dana stupanja na snagu Zakona o
državnoj reviziji (»Narodne novine«, br. 70/93.) prestaje vrijediti Zakon o
Službi društvenog knjigovodstva Hrvatske (»Narodne novine«, br. 53/91.).

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pročišćeni tekst, NN 49/2003-627